open-index/open-wikipedia-markdown huggingface dataset:
Frans Schwartz

**Johan Georg Frans Schwartz** (19. joulukuuta 1850 – 13. helmikuuta 1917) oli tanskalainen taidemaalari. Hän valmistui Kuninkaallisesta taideakatemiasta vuonna 1872. Schwartz maalasi muun muassa alttaritauluja sekä seinä- ja kattomaalauksia.
## Teoksia

Frans Schwartz - Self-Portrait - KMS1779 - Statens Museum for Kunst.jpg|Omakuva (1880)
Frans Schwartz - Interiør fra et tørreloft.png|*Interiør fra et tørreloft*
Frans Schwartz - En ung kvinde læser i lampens skær.png|*En ung kvinde læser i lampens skær*
Frans Schwartz - Kystparti fra Rungsted.png|*Kystparti fra Rungsted*
Church of our Lady Aalborg altar piece, detail I.JPG|Yksityiskohta Aalborgin Vor Frue Kirken alttaritaulusta.

## Lähteet

## Aiheesta muualla
Claes Tholin

**Claes Emil Tholin** (22. lokakuuta 1860 – 27. kesäkuuta 1927) oli ruotsalainen räätäli, sosiaalidemokraattinen poliitikko ja ammattiyhdistysjohtaja. Hän kuului sosiaalidemokraattisen puolueen toimeenpanevaan valiokuntaan vuosina 1901–1907. Tholin oli taitava agitaattori. Vuoden 1909 suurlakon aikana hän matkusti Yhdysvaltoihin keräämään rahaa lakkokassaan.
## Lähteet

## Aiheesta muualla
Nils Quensel

**Nils Jacob Eberhard Quensel** (22. lokakuuta 1894 Tukholma – 8. marraskuuta 1971 Tukholma) oli ruotsalainen juristi ja sitoutumaton poliitikko. Hän toimi neuvoa-antavana ministerinä vuosina 1936–1940 ja 1943–1951.
## Lähteet

## Aiheesta muualla
Olli Kultalahti

**Olli Asko Kultalahti** (s. 7. huhtikuuta 1939 Evijärvi) on suomalainen aluetieteen emeritusprofessori.

Kultalahti syntyi liikennöitsijä Einari Kultalahden ja liikkeenharjoittaja Fanny Lydia Lindénin perheeseen ja avioitui 1961 Ritva Liisa Margareetta Pelkosen kanssa. Hänen veljensä on professori Jukka Kultalahti. Olli Kultalahti tuli ylioppilaaksi Pietarsaaren yhteislyseosta 1959 ja valmistui Turun yliopistosta filosofian kandidaatiksi 1965. Tampereen yliopistosta hän valmistui hallintotieteen lisensiaatiksi 1970 ja väitteli siellä hallintotieteen tohtoriksi 1972.

Kultalahti oli Turun yliopistossa sosiologian assistentti 1965–1966 ja Tampereen yliopistossa assistentti 1966–1977, aluetieteen dosentti 1973–1980, vt. professori 1974–1977 ja 1997–1998 sekä aluetieteen vt. apulaisprofessori 1978–1980 ja apulaisprofessori ja professori 1980–2003. Hän työskenteli myös vt. professorina Tukholmassa 1975–1976 ja oli vieraileva tutkija Yhdysvalloissa Bostonissa 1973–1974, Eugenessa 1987–1988 ja College  Parkissa 1990 sekä Italiassa Rooman yliopistossa 1999. Hänellä on ollut myös useita asiantuntija- ja luottamustehtäviä. Kultalahti on julkaissut tutkimuksia ja ollut kirjoittamassa ja toimittamassa alansa tietoteoksia.

## Lähteet
Edward Blom

**Edward Blom** (s. 22. lokakuuta 1970) on ruotsalainen ruokatoimittaja, kulttuurihistorioitsija, televisiojuontaja ja kirjailija. Youtube-kanavallaan hänellä on hieman alle 70&nbsp;000 seuraajaa. Vuonna 2018 hän osallistui Melodifestivaleniin kappaleella ”Livet på en pinne”.
## Yksityiselämä
Blom on naimisissa ja hänellä on kolme lasta.
## Lähteet

## Aiheesta muualla
Marika Lagercrantz

**Marika Karen Louise Lagercrantz** (s. 12. heinäkuuta 1954 Solna) on ruotsalainen näyttelijä ja teatteriohjaaja. Hän oli 1970-luvulla mukana perustamassa Jordcirkus-teatteriryhmää. Lagercrantz tuli suurelle yleisölle tunnetuksi elokuvarooleistaan 1990-luuvulla. Hänen isänsä oli Olof Lagercrantz.
## Rooleja
* *[[Jo joutui armas aika (elokuva)|Jo joutui armas aika]]* (1995) – Viola
* *[[Gossip (elokuva)|Gossip]]* (2000) – Karin Kalters
* *[[Syvän joen salaisuus]]* (2000) – Lindberg
* *[[Vaimoni ensimmäinen rakastaja]]* (2006) – Vivi
* *[[Miehet jotka vihaavat naisia (elokuva)|Miehen jotka vihaavat naisia]]* (2009) – Cecilia Vanger
* *[[JJ+E]]* (2021) – Victoria
## Lähteet

## Aiheesta muualla
5652 Amphimachus

**5652 Amphimachus (1992 HS3)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin  ja sen pyörähdysaika akselin ympäri on .

## Lähteet
5999 Plescia

**5999 Plescia (1987 HA)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
2128 Wetherill

**2128 Wetherill (1973 SB)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty George W. Wetherillin kunniaksi.

## Lähteet
Voalavoanala

**Voalavoanala** (*Gymnuromys roberti*) on jyrsijöiden lahkoon kuuluva pieni yöeläin, joka on kasvinsyöjä. Se muistuttaa ulkonäöltään hiirtä tai rottaa.

Voalavoanala painaa 100–155 grammaa, ja se on 32,5–37 senttimetriä pitkä häntä mukaanlukien.

## Levinneisyys ja elintavat

Voalavoanalat asuvat Itä-Madagaskarin trooppisissa sademetsissä. Ne ovat levittäytyneet pohjoisilta ylängöiltä  keskisten ylänköjen itäreunaa pitkin Anosyenne-vuorten etelärajoille.

Voalavaonalat elävät kosteiden metsien pohjakerroksessa ja voivat kaivautua maahan. Lajin elintavat ovat huonosti tunnettuja.

## Lähteet
François Baroin

**François Baroin** (s. 1965) on ranskalainen toimittaja ja Les Républicains -puolueen poliitikko.

François Baroin opiskeli ISG Paris’ssa. Vuonna 1988 hänestä tuli toimittaja televisiokanava Europe 1:ssä. Hän aloitti politiikan Troyes’n kunnanvaltuutettuna Rassemblement pour la République -puolueessa. Vuonna 1993 hänet valittiin kansalliskokoukseen. Vuonna 1995 hänestä tuli Troyes’n pormestari. Hän oli Jacques Chiracin liittolainen ja toimi hänen tiedottajanaan presidentinvaaleissa.

Baroin toimi useissa ministerin tehtävissä. Hän oli sisäministerinä jonkin aikaa Dominique de Villepinin hallituksessa. 29. kesäkuuta 2011 – 16. toukokuuta 2012 hän oli valtiovarainministeri Christine Lagarden seuraajana. Baroinin seuraajaksi tuli Pierre Moscovici. Vuonna 2012, sosialistien tultua valtaan, hän asettui ehdolle uudelleen kansalliskokoukseen ja hänet valittiin. Vuonna 2022 hänestä tuli investointipankki Barclays Francen puheenjohtaja.

Vuodesta 2016 lähtien hän on toiminut makrotalouden, geopolitiikan ja kriisinhallinnan apulaisprofessorina HEC Paris’ssa.

## Lähteet

## Aiheesta muualla

*
Juste-Aurèle Meissonnier

**Juste-Aurèle Meissonnier** (1695 Torino, Italia – 31. heinäkuuta 1750 Pariisi, Ranska) oli ranskalainen kultaseppä, taidemaalari, kuvanveistäjä, arkkitehti ja sisustussuunnittelija. Häntä pidetään Gilles-Marie Oppenordtin, Germain Boffrandin ja muiden ohella rokokootyylin luojana. Hän julkaisi hovijuhlia varten laatimiaan lukuisia piirustuksia ja useita huomattavia kompositiokokoelmia. Arkkitehtina hän suunnitteli muun muassa Pariisin Saint-Sulpicen kirkon julkisivun, mutta työn sai kuitenkin tehtäväkseen italialainen Giovanni Niccolò Servandoni.

## Lähteet

## Aiheesta muualla
Kaikki tiet turvaan

**Kaikki tiet turvaan** on Sauli Niinistön vuonna 2025 julkaisema muistelmateos. Kirja käsittelee Suomen ulko- ja turvallisuuspolitiikkaa Niinistön presidenttikaudella vuosina 2012–2024. Kirja perustuu Niinistön päiväkirjamerkintöihin ja muistiinpanoihin.

## Lähteet
Sotoloni

**Sotoloni** (C6H8O3) on tyydyttymättömiin laktoneihin kuuluva orgaaninen yhdiste. Yhdistettä voidaan käyttää aromiaineena. Ainetta esiintyy luonnossa useissa kasveissa.

## Ominaisuudet, valmistus ja käyttö
Huoneenlämpötilassa sotoloni on keltaista nestettä, jolla on sarviapilankaltainen tuoksu. Yhdiste on käytännöllisesti katsoen lähes liukenematonta veteen, mutta liukenee esimerkiksi metanoliin ja dikloorimetaaniin. Sotoloni hajoaa sekä happamissa että emäksisissä liuoksissa. Aineen maku on pieninä pitoisuuksina makea ja karamellimainen ja suurempina pitoisuuksina mausteinen ja currya tai sarviapilaa muistuttava. Sotoloni on kiraalinen yhdiste ja sillä on R(-)- ja S(+)-enantiomeerit.

Sotolonia esiintyy muun muassa sarviapilassa, kahvissa ja eräissä alkoholijuomissa, kuten sakessa, eräissä viineissä tai sherryissä. Sarviapilat muodostavat ainetta 4-hydroksi-isoleusiinista ja sitä muodostuu myös Maillard-reaktioissa. Synteettisesti sotolonia voidaan valmistaa dietyylioksalaatin, etyylipropionaatin ja asetaldehydin reaktiolla.

Sotolonia voidaan käyttää aromiaineena.

## Lähteet

## Aiheesta muualla

* Human Metabolome Database (HMDB): 3-Hydroxy-4,5-dimethyl-2(5H)-furanone 
* Food Component Database (FooDB): 3-Hydroxy-4,5-dimethyl-2(5H)-furanone 
* [PheroBase: Plant Compound - sotolon 3-Hydroxy-4,5-dimethylfuran-2(5H)-one]
Anchoragen huippukokous 2025

**Anchoragen huippukokous** oli huippukokous, jossa Yhdysvaltain presidentti Donald Trump ja Venäjän presidentti Vladimir Putin tapasivat Anchoragessa, Alaskassa, Yhdysvalloissa 15. elokuuta 2025. Tapaaminen oli ensimmäinen Trumpin ja Putinin välinen palaveri kasvotusten Venäjän hyökättyä Ukrainaan vuonna 2022. Tapaamisen aiheena oli Ukrainan rauhanneuvottelut.

Huippukokous kesti noin kolme tuntia ja se järjestettiin Elmendorf–Richardsonin sotilastukikohdassa.

## Katso myös
* Washingtonin Ukraina-neuvottelut 18. elokuuta 2025

## Lähteet

## Aiheesta muualla
Pokrovskin offensiivi

**Pokrovskin offensiivi** on Venäjän Ukrainan sodan käynnissä oleva sotaoperaatio, jonka päämäärä on Pokrovskin kaupungin valtaaminen.

Avdijivkan valtauksen jälkeen Venäjän asevoimat käytti hyväkseen aukkoa Ukrainan puolustuksessa. Ukrainalla oli useita puolustuslinjoja Avdijivkan pohjoispuolella, mutta Venäjän onnistui kiertää hyvin varustettu päälinja. Rintamalinjan lähestymisen vuoksi Metinvest ilmoitti joulukuussa 2024 ajavansa alas toimintoja läheisellä hiilikaivoksella. Kaupunki on tärkeä liikenteen solmukohta.

Elokuussa 2025 Venäjän joukot lähestyivät Dobropilljan kaupunkia, mutta Ukraina torjui etenemisen. Alueella on joidenkin väitteiden mukaan motissa tuhansia venäläissotilaita. Nimettömänä haastateltujen ukrainaisten upseerien mukaan tilanne kaupungin puolustus on romahtamassa. Venäläiset ovat onnistuneet murtautumaan linjojen sisäpuolelle ja surmanneet ukrainalaisia lennokkioperaattoreita. Kaupungin eteläpuolella on edelleen ukrainalaisia joukkoja, mutta yhteys näihin on olematon koska huoltoreitit ovat valokuituohjattujen lennokkien saartamia.

Asevoimien komentaja Oleksandr Syrskyin mukaan ukrainalaiset olisivat onnistuneet valtaamaan takaisin suuren osan Pokrovskia, minkä sotilaat ja sotabloggaajat ovat kiistäneet. Yhden ukrainalaisupseerin mukaan osa joukoista voi joutua vangiksi jos alueelta ei vetäydytä ajoissa. Pahimmassa tapauksessa saartorenkaan sisään voisi jäädä 1&nbsp;500 taistelijaa.

## Lähteet
Kemira-tapaus

**Kemira-tapaus** on 1970-luvun lopulla tapahtunut vakoilutapaus, jossa Neuvostoliiton tiedustelupalvelu KGB hankki Suomesta laittomasti Kemiraan liittyneitä tietoja.

## Vakoilu
Tapaus sai alkunsa, kun Neuvostoliiton tiede- ja kulttuurikeskukseen Helsinkiin sijoitettu Boris Stalnov lähestyi Kemiran tietopalvelussa työskennellyttä **Eila Heliniä** saadakseen tietoja tämän työstä. Stalnovin ja Helinin välille kehittyi vähitellen romanttinen suhde, jonka aikana Helin luovutti Stalnoville Kemiralta viemiään tietoja.

Neuvostoliitto kutsui myöhemmin Stalnovin takaisin kotimaahansa, jolloin Helinin yhteyshenkilöksi vaihtui Sergei Sidorov. Helin jatkoi tietojen luovuttamista Sidoroville ja myös heidän välilleen kehittyi romanttinen suhde.

## Paljastuminen
Kemiran tapaus paljastui suojelupoliisille vahingossa, kun Helinin naapurissa asunut diplomaatti Rene Nyberg tunnisti Helinin luona vierailleen Sidorovin ja ilmoitti havainnostaan viranomaisille. Suojelupoliisi otti Helinin kiinni tammikuussa 1979. Helin tunnusti tekonsa ja teki yhteistyötä viranomaisten kanssa.

Helsingin Sanomat kertoi vuonna 1997 nimettömien lähteidensä pohjalta, että suojelupoliisi olisi tapausta tutkiessaan salakuunnellut Helinin asuntoa laittomasti. Lehden mukaan suojelupoliisi olisi kuunnellut Helinin asuntoa naapuriasunnosta käsin. Suojelupoliisin päällikkönä 1978 aloittanut Seppo Tiitinen kuitenkin kiisti väitteen paikkansapitävyyden.

Helin sai hovioikeudessa neljän vuoden ehdottoman vankeusrangaistuksen maanpetoksesta. Hovioikeuden mukaan Helin oli luovuttanut vuosien 1974–79 aikana Neuvostoliitolle Kemiran tutkimusaineistoa sekä tilannut yhtiön nimissä myös ulkomaista aineistoa, jonka hän oli antanut neuvostoliittolaisten kopioitavaksi. Korkein oikeus laski myöhemmin Helinin vankeusrangaistuksen pituuden kahteen ja puoleen vuoteen.

Presidentti Urho Kekkonen määräsi Sidorovin karkotettavaksi Suomesta ja antoi maasta jo poistuneelle Stalnoville maahantulokiellon.

## Lähteet
4818 Elgar

**4818 Elgar (1984 EM)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

## Lähteet
4827 Dares

**4827 Dares (1988 QE)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin  ja sen pyörähdysaika akselin ympäri on .

## Lähteet
Gileadin palsami

**Gileadin palsami** eli **mekkapalsami** on Lähi-idässä kasvavasta *Commiphora opobalsamum* -puusta tihkuva vaaleankeltainen, vähitellen tummeneva, hyväntuoksuinen palsami. Gileadin palsamia arvostettiin vanhalla ja keskiajalla lääkeaineena. Nykyisin se ei enää ole kauppatavara.

## Lähteet

## Aiheesta muualla
Urojärvi

**Urojärvi** tai myös **Urolammi** on Uudellamaalla Hyvinkäällä Kuumolan länsipuolella sijaitseva järvi.

## Maantietoa
Urojärvi on 550&nbsp;metriä pitkä, 200&nbsp;metriä leveä, ja sen pinta-ala on 6,4&nbsp;hehtaaria. Se on Usmin järvialueen itäisin järvi. Se on pari kilometriä Kuumolasta ja Hyvinkäästä länteen päin ja siellä usean mäen keskellä sijaitsevassa painaumassa. Ympäröiviä mäkiä ovat esimerkiksi Hopeavuori, Laukkumäki, Uronmäki ja Kujansuunmäki. Korkeimmat mäet kohoavat 16–24&nbsp;metriä vedenpinnan yläpuolelle ja järven vedenpinta taas 48&nbsp;metriä etelässä virtaavan Kytäjoen pintaa ylempänä. Järven ympäristö on kallioista metsämaata, joka on rannan lähellä pääosin soistunutta metsää. Koillispuolella sijaitsee laajempi Uronsuo. Järvessä on pohjoispäässä syvänne, jossa on vettä noin 6&nbsp;metriä. Järvessä ei ole kartan mukaan saaria ja sen rantaviivan pituus on 1,4&nbsp;kilometriä. Sen rantaan on rakennettu neljä vapaa-ajan asuntoa, jonne tulee metsätiet Kytäjälle johtavalta yhdystieltä&nbsp;1361.

## Vedenlaatu
Järven syvänteestä on tutkittu vedenlaatua vuosina 2007, 2013 ja 2019 osana Hyvinkään pintavesien seurantaa. Vuonna 2019 oli näkösyvyys 1,5&nbsp;metriä, vesi on yleensä kirkasta ja vedenväri on noin 100&nbsp;mg&nbsp;Pt/l. Veden happamuustaso on ollut alhainen eli selvästi hapan (pH&nbsp;6,3–6,4). Veden alkaliteetti on myös alhainen (vuonna 2013 se oli 0,080&nbsp;mmol/l), joten järvi voi herkästi happamoitua lisää. Vuosien aikana veden ravinnepitoisuudet ovat vaihdelleet vain vähän. Kokonaisfosforipitoisuus on vaihdellut 12–17&nbsp;mikrogrammaa litrassa vettä&nbsp;(μg/l) ja kokonaistyppipitoisuudet noin 500–1150&nbsp;μg/l. Urojärven fosforitaso viittaa lievästi rehevään ravinnetilaan. Urojärvi lämpötilakerrostuu kesäisin ja alusvedestä happivarat ehtyvät. Vuonna 2019 oli alusvesi hapetonta. Veden kirkkauden ja fosforipitoisuuden perusteella Urojärvi on lievästi rehevä humusjärvi ja sen käyttökelpoisuusluokka oli hyvä. Veden hygieeninen laatu on ollut myös hyvä.

## Vesistösuhteet
Urojärvi sijaitsee Vantaanjoen vesistössä (vesistöaluetunnus&nbsp;21) Kytäjärven alueella&nbsp;(21.03), jonka Kytäjoen alaosan alueeseen&nbsp;(21.031) järvi kuuluu. Sen valuma-alueen pinta-ala on 29 hehtaaria. Siihen ei ole johdettu metsäojia ja sen laskuoja alkaa järven koillisrannasta. Se virtaa Uronsuon poikki ja putoaa mäenrinteitä alas itäpuolella sijaitsevaan pelto-ojaan, joka yhtyy Kytäjokeen. Urojärven vedenpinnan korkeus on 103,8&nbsp;metriä mpy (N2000).

## Lähteet
Le Poët-Célard

**Le Poët-Célard** () on kunta Ranskassa Drômen departementissa Auvergne-Rhône-Alpesin alueella. Se sijaitsee Roubionjoen varrella, noin 48 kilometriä Dien kaupungista lounaaseen.

Château du Poët-Celard mainitaan kirjallisesti ensimmäisen kerran vuonna 1278. Vahvasti linnoitettu linna sijaitsee korkean kallion päällä, josta on esteetön näkymä Roubionjoen laaksoon. Linna hylättiin, ja se raunioitui 1700-luvulla. Linnaa käytettiin tämän jälkeen louhoksena kylän talojen rakennusmateriaalina. Linnan kunnostustyöt aloitettiin vuonna 1980. Vuonna 2013 linna siirtyi kunnan omistukseen, ja se restauroitiin täysin vuosien 2014 ja 2016 välillä. Nykyään Château du Poët-Celard on hotelli ja ravintola.

Kunnan alueella on myös toinen linna, Château Saint André. Se rakennettiin nykyiseen muotoonsa 1500-luvun jälkipuoliskolla, ja se on ollut listattu historiallisten muistomerkkien täydennysluetteloon. Uskonpuhdistaja Jean Calvinin sanotaan käyneen linnassa syyskuussa 1561. Linna on yksityisomistuksessa, ja se on kunnostettu 2000-luvun alussa.

## Lähteet

## Aiheesta muualla
Epassi

**Epassi Oy** on suomalainen työnantajaetujen ja hyvinvointipalveluiden tarjoaja. Yrityksen palveluiden avulla työnantajat voivat tarjota henkilöstölleen erilaisia etuja, kuten liikunta-, kulttuuri-, hyvinvointi- ja ravintoetuja. Epassi toimii useissa Euroopan maissa ja sen pääkonttori sijaitsee Helsingissä.

## Historia
Epassi perustettiin vuonna 2007 Helsingissä nimellä *Sporttipassi*. Yrityksen tavoitteena oli digitalisoida työnantajaetujen maksaminen mobiilisovelluksen avulla. Vuonna 2019 yhtiö otti käyttöön nykyisen nimensä *Epassi* ja laajensi toimintaansa Pohjoismaihin.

Epassi on kasvanut voimakkaasti sekä orgaanisesti että yritysostojen kautta. Vuonna 2024 Epassi osti hollantilaisen *VIP Districtin*, mikä vahvisti sen asemaa eurooppalaisilla markkinoilla työntekijöiden hyvinvointi- ja palkitsemisratkaisuissa.

## Toiminta
Epassin palvelut keskittyvät työnantajien tarjoamien henkilöstöetujen hallintaan ja maksamiseen mobiilisovelluksen kautta. Sovelluksen kautta käyttäjät voivat maksaa esimerkiksi lounaita, liikuntapalveluita ja hyvinvointipalveluita suoraan omalla puhelimellaan.

Yrityksen tarjoamia palveluja ovat muun muassa:
* liikunta- ja kulttuurietu
* lounasetu
* työmatkaetu
* hyvinvointietu
* henkilöstön palkitseminen ja tunnustaminen (VIP District -ratkaisujen kautta)

## Toiminta-alue
Epassilla on toimintaa useissa Euroopan maissa, kuten Suomessa, Ruotsissa, Norjassa, Iso-Britanniassa, Saksassa ja Alankomaissa. Yritys palvelee useita tuhansia työnantajia ja miljoonia loppukäyttäjiä.

## Omistus ja johto
Epassi on yksityisomisteinen yhtiö. Yrityksen pääomistajia ovat perustajat sekä kansainväliset sijoittajat. Toimitusjohtajana toimii **Pekka Rantala**, joka aloitti tehtävässään vuonna 2022.

## Yrityskulttuuri ja vastuullisuus
Epassi korostaa toiminnassaan digitaalisuutta, ympäristöystävällisyyttä ja työntekijöiden hyvinvointia. Yrityksen sovelluspohjainen malli vähentää tarvetta muovikorteille ja paperiseteleille.

## Yritysostot
* **2024:** VIP District (Alankomaat) – työntekijöiden sitouttamis- ja palkitsemisratkaisujen tarjoaja.

## Lähteet

* Talouselämä: "Epassi osti hollantilaisen VIP Districtin – laajentaa Eurooppaan"
* Kauppalehti: "Epassi kasvaa voimakkaasti – digitaalinen työnantajaetu syrjäyttää kortit"
* Yle Uutiset: "Mobiilimaksaminen yleistyy myös työnantajaeduissa"
* Epassin viralliset verkkosivut

## Ulkoiset linkit
* Epassin viralliset sivut
Höyheniä ja saaria

**Höyheniä ja saaria** on laulaja-lauluntekijä Aliisa Syrjän esikoisalbumi, joka julkaistiin 20. lokakuuta 2023 Warner Music Finlandin kautta. Albumi sisältää neljä jo aiemmin julkaistua kappaletta, sekä kahdeksan uutta. Albumi ylsi julkaisuviikollaan Suomen albumilistan 8. sijalle.

## Kappaleet

Lähde:

## Arvostelut
* Soundi: 

## Lähteet
Ágios Antónios (Lasíthi)

**Ágios Antónios** () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylä on asumaton (2021).

Ágios Antónioksen kylä sijaitsee noin 12 kilometriä pohjoiseen Neápolista ja 26 kilometriä luoteeseen Ágios Nikólaoksen kaupungista. Ágios Antónios muodostaa myös laajemman kyläyhdyskunnan (Δημοτική Κοινότητα Αγίου Αντωνίου, *Dimotikí Koinótita Agíou Antoníou*), johon kuuluvat varsinaisen Ágios Antónioksen kylän lisäksi kylät Amygdalólakkos, Anógeia, Frathiás, Kounáli ja Tsampí. Koko yhdyskunnan väkiluku on 22 (2021).

## Lähteet
Özgön

**Özgön** () on kaupunki ja Özgönin piirin hallinnollinen keskus Ošin alueella Kirgisiassa. Se sijaitsee Fergananlaaksossa Kara-Daryjajoen oikeanpuoleisella rannalla 55 kilometriä Ošista koilliseen. Kaupungissa oli 65&nbsp;467 asukasta vuonna 2025.

Turkkilaisten 700–800-luvulla perustama Özgön oli tärkeä käsityöammattien ja kaupan keskus varsinkin karahanidien aikana. Se taantui 1800-luvulla osana Kokandin kaanikuntaa. Venäjän vallattua alueen Özgön liitettiin Andijonin kihlakuntaan ja vuonna 1924 siitä tuli osa Kirgisiaa. Neuvostoaikana kaupungissa toimi elintarviketeollisuutta. 1990-luvun alussa siellä oli verisiä yhteenottoja kirgiisien ja uzbekkien välillä.

Özgön on nykyään maatalousseudun keskus, jossa on lähinnä palveluja ja maataloustuotteiden jalostusta. Se pyrkii houkuttelemaan myös silkkitiestä kiinnostuneita matkailijoita. Paikallinen nähtävyys on kolmen 1000–1100-lukujen mausoleumin sekä minareetin muodostama rakennuskokonaisuus. Keskiaikaisen linnoituksen kaivauksissa on löydetty paljon keramiikkaa ja lasiastioiden palasia.

## Lähteet

## Aiheesta muualla
* Özgönin piirin sivusto
Anton Melbye

**Daniel Herman Anton Melbye** (1818–1875) oli tanskalainen taidemaalari. Hän työskenteli pääasiassa Kööpenhaminassa, Hampurissa ja Pariisissa. Hän teki dramaattista vaikuttavuutta hakevia merimaalauksia. Hänen parhaana tuotantonaan pidetään hänen viimeisinä vuosinaan tekemiään hiili- ja liitupiirustuksia.

Myös Melbyen veli Vilhelm Melbye (1824–1882) oli merimaalaari.

## Lähteet

## Aiheesta muualla
4206 Verulamium

**4206 Verulamium (1986 QL)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty roomalaisen Britannian provinssissa sijainneen Verulamiumin kaupungin mukaan.

Asteroidi kuuluu Koronis-ryhmään.

## Lähteet
Choumeriákos

**Choumeriákos** () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 166 (2021).

Choumeriákoksen kylä sijaitsee noin kolme kilometriä kaakkoon Neápolista ja noin 12 kilometriä luoteeseen Ágios Nikólaoksen kaupungista. Kylässä on 17 vanhaa kirkkoa, joista merkittävin on bysanttilaisaikainen, 1000- tai 1100-luvulla rakennettu Panagía (Neitsyt Maria) Koumpelínan kirkko. Kylän nähtävyyksiin lukeutuvat myös muun muassa Romána Portéla -nimellä tunnettu venetsialaisaikainen kaariportti sekä osmaniaikainen lähdekaivo.

Choumeriákos muodostaa myös laajemman kyläyhdyskunnan (Δημοτική Κοινότητα Χουμεριάκου, *Dimotikí Koinótita Choumeriákou*), johon kuuluu varsinaisen Choumeriákoksen kylän lisäksi Ágios Konstantínoksen kylä. Koko yhdyskunnan väkiluku on 175 (2021).

## Lähteet

## Aiheesta muualla
Karýdi (Lasíthi)

**Karýdi** (, ) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 88 (2021).

Karýdin kylä sijaitsee noin 13 kilometriä koilliseen Neápolista ja noin 23 kilometriä pohjoiseen Ágios Nikólaoksen kaupungista. Karýdi muodostaa myös laajemman kyläyhdyskunnan nimeltä *Karýdi Mirampéllou* (Δημοτική Κοινότητα Καρυδίου Μιραμπέλλου, *Dimotikí Koinótita Karydíou Mirampéllou*), johon kuuluu varsinaisen Karýdin kylän lisäksi Aretín luostari (*Moní Aretíou*). Koko yhdyskunnan väkiluku on 89 (2021).

## Lähteet
Oksby

**Oksby** on taajama Varden kunnassa Tanskassa. Taajamassa oli 286 asukasta vuoden 2025 alussa.

## Väestökehitys

## Lähteet

## Aiheesta muualla
Karýdi

**Karýdi** (, ) voi viitata seuraaviin paikkoihin Kreikassa:

* Karýdi, kylä Ágios Nikólaoksen kunnassa Lasíthin alueyksikössä Kreetan saarella
* Karýdin Pyhän Georgioksen luostari, luostari Apokóronaksen kunnassa Chanián alueyksikössä Kreetan saarella
Kastrí (Fthiotis)

**Kastrí** (, ) on Kreikan kylä, joka kuuluu hallinnollisesti Makrakómin kuntaan, Fthiotiin alueyksikköön ja Keski-Kreikan alueeseen. Kylän väkiluku on 360 (2021).

Kastrín kylä sijaitsee Spercheiós- ja Vístriza-jokien yhtymäkohdassa noin kahdeksan kilometriä itään Makrakómin kaupungista ja noin 22 kilometriä länteen Lamíasta. Kastrí muodostaa myös laajemman kyläyhdyskunnan (Δημοτική Κοινότητα Καστρίου, *Dimotikí Koinótita Kastríou*), johon kuuluu varsinaisen Kastrín kylän lisäksi Palioúrin kylä. Koko yhdyskunnan väkiluku on 458 (2021).

## Lähteet
Latsída

**Latsída** () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 246 (2021).

Latsídan kylä sijaitsee noin kolme kilometriä luoteeseen Neápolista ja noin 17 kilometriä luoteeseen Ágios Nikólaoksen kaupungista. Se on rakennettu noin 250 metrin korkeuteen merenpinnasta laskettuna. Vanhin maininta kylästä on venetsialaisaikaisissa lähteissä vuodelta 1369. Kylän lähellä sijaitsee 1300-luvulla rakennettu Panagía (Neitsyt Maria) Keragoniótissan kirkko.

Latsída muodostaa myös laajemman kyläyhdyskunnan (Δημοτική Κοινότητα Λατσίδας, *Dimotikí Koinótita Latsídas*), johon kuuluvat varsinaisen Latsídan kylän lisäksi kylät Agóroi ja Zoúrva. Koko yhdyskunnan väkiluku on 259 (2021).

## Lähteet
Moschochóri

**Moschochóri** (, ) on Kreikan kylä, joka kuuluu hallinnollisesti Lamían kuntaan, Fthiotiin alueyksikköön ja Keski-Kreikan alueeseen. Kylän väkiluku on 781 (2021).

Moschochórin kylä sijaitsee Spercheióksen sivujokiin kuuluvan Mavronérin varrella noin yhdeksän kilometriä etelään Lamían kaupungista. Moschochóri muodostaa oman kyläyhdyskuntansa (Δημοτική Κοινότητα Μοσχοχωρίου, *Dimotikí Koinótita Moschochoríou*), johon ei kuulu muita asutuksia.

## Lähteet
Nikithianós

**Nikithianós** () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 50 (2021).

Nikithianóksen kylä sijaitsee noin kaksi kilometriä itäkaakkoon Neápolista ja noin 12 kilometriä luoteeseen Ágios Nikólaoksen kaupungista. Se on rakennettu noin 220 metrin korkeuteen merenpinnasta laskettuna. Kylän lähellä on paljon vanhoja kivisiä tuulimyllyjä.

Nikithianós muodostaa myös laajemman kyläyhdyskunnan (Δημοτική Κοινότητα Νικηθιανού, *Dimotikí Koinótita Nikithianoú*), johon kuuluu varsinaisen Nikithianóksen kylän lisäksi Platypódin kylä. Koko yhdyskunnan väkiluku on 55 (2021).

## Lähteet
Pagkrataíika Kalývia

**Pagkrataíika Kalývia** () on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 23 (2021).

Pagkrataíika Kalývian kylä sijaitsee noin 27 kilometriä eteläkaakkoon Kalávrytan kylästä ja noin 108 kilometriä kaakkoon Patraksesta, lähellä Ládonas- ja Trágos-jokien yhtymäkohtaa. Se on osa Pagkrátin kyläyhdyskuntaa.

## Lähteet
Kastélli (Lasíthi)

**Kastélli** (, ) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 88 (2021).

Kastéllin kylä sijaitsee noin kuusi kilometriä itään Neápolista ja noin 16 kilometriä luoteeseen Ágios Nikólaoksen kaupungista. Kastélli muodostaa oman kyläyhdyskuntansa nimeltä *Kastélli Fournís* (Δημοτική Κοινότητα Καστελλίου Φουρνής, *Dimotikí Koinótita Kastellíou Fournís*), johon ei kuulu muita asutuksia.

## Lähteet
Benedikt Schack

**Benedikt Schack** (7. helmikuuta 1758 Mirotice – 10. joulukuuta 1826 München) oli böömiläislähtöinen itävaltalainen tenori, säveltäjä ja huilisti. Hän oli Wolfgang Amadeus Mozartin ystävä ja loi Taminon roolin *[[Taikahuilu]]ssa*.

Schack muutti vuonna 1775 Wieniin opiskelemaan lääketiedettä, filosofiaa ja laulua. Hän liittyi vuoteen 1786 mennessä Emanuel Schikanederin kiertävään teatteriseurueeseen. Hän työskenteli tenorina ja sävelsi singspielejä. Schack teki yhteistyötä Mozartin kanssa, ja Mozart lisäsi osuuksia hänen teoksiinsa.

## Lähteet
Sig (Varde)

**Sig** on taajama Varden kunnassa Tanskassa. Taajamassa oli 755 asukasta vuoden 2025 alussa.

## Väestökehitys

## Lähteet

## Aiheesta muualla
Pagkráti (Akhaia)

**Pagkráti** (, ) on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 57 (2021).

Pagkrátin kylä sijaitsee noin 30 kilometriä eteläkaakkoon Kalávrytan kylästä ja noin 112 kilometriä kaakkoon Patraksesta. Se on rakennettu noin 820 metrin korkeuteen merenpinnasta laskettuna. Pagkráti muodostaa myös laajemman kyläyhdyskunnan (Δημοτική Κοινότητα Παγκρατίου, *Dimotikí Koinótita Pagkratíou*), johon kuuluvat varsinaisen Pagkrátin kylän lisäksi kylät Pagkrataíika Kalývia, Sellá ja Stenó. Koko yhdyskunnan väkiluku on 93 (2021).

## Lähteet

## Aiheesta muualla

* Χωριό Παγκράτι Καλάβρυτα. Kylän verkkosivut.
Vili Varonen

**Vili Varonen** (s. 27. maaliskuuta 2008 Helsinki) on suomalainen jääkiekkomaalivahti, joka edustaa SM-liigajoukkue HIFK:ta. Hänellä on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Varonen on Jokereiden kasvatti. Hän siirtyi juniorina sittemmin HIFK:hon. Varonen voitti kauden 2023–2024 päätteeksi sekä U16 Suomen-mestaruuden että U18 SM-hopeaa.

Kaudella 2025–2026 Varonen nostettiin HIFK:n SM-liigajoukkueen kokoonpanoon vain 17-vuotiaana 22. lokakuuta 2025 pelattuun otteluun Hämeenlinnan Pallokerhoa (HPK) vastaan, kun Rastislav Eliáš joutui sivuun. Lisäksi HIFK:n maalivahdeista olivat ennestään sivussa Niko Hovinen ja Paavo Kohonen. Varonen lähti otteluun joukkueen kakkosmaalivahtina Hugo Alnefeltille. Hänet vaihdettiin HIFK:n maalinsuulle ajassa 28.15, kun HPK siirtyi ottelussa 5–1-johtoon. Varonen torjui 31.43 minuutin aikana kahdeksan kertaa ja hän päästi taakseen yhden maalin, kun HIFK hävisi ottelun lopulta lukemin 2–6. Heikki Riihiranta valitsi Varosen ottelun Alumnien tähtien kolmostähdeksi.

### Maajoukkueura

Varonen edusti Suomen alle 16-vuotiaiden maajoukkueetta nuorten olympialaisissa Gangwonissa 2024, jolloin hän voitti pronssia. Hän toimi kuitenkin joukkueensa kolmosmaalivahtina, eikä saanut peliaikaa. Varonen on pelannut neljä poikien maaottelua.

## Tilastot

## Lähteet
*
*

### Viitteet
Valeri Paulman

**Valeri Fjodorovitš Paulman** (; s. 11. elokuuta 1937 Jegorjevsk, Moskovan alue, Neuvostoliitto – 22. joulukuuta 2024) oli venäjänvirolainen taloustieteilijä ja poliitikko. Hänen isänsä ja äitinsä kuuluivat venäjänvirolaisiin, jotka tulivat Viroon neuvostovallan mukana.

Paulman muutti vanhempiensa kanssa Viroon vuonna 1944. Hänen isänsä, Neuvostoliittoon muuttanut virolaissyntyinen Feodor Paulman liittyi puna-armeijaan. Hän nousi neuvostoarmeijan upseeriksi ja oli korkeimmillaan ennen eläköitymistään eversti.

Valeri Paulman valmistui A. A. Ždanovin Leningradin valtionyliopiston eli nykyisen Pietarin valtionyliopiston taloustieteellisen tiedekunnan kirjeopiskelijana vuonna 1960. Vuodesta 1957 Paulman työskenteli Neuvosto-Viron keskustilastotoimistossa. Vuosina 1974–1983 hän työskenteli Neuvosto-Viron valtion suunnittelukomiteassa Kansantaloussuunnitelmaosaston päällikkönä. Elokuussa 1983 hänet siirrettiin Neuvostoliitossa valtaan nousseen NKP:n pääsihteeri Juri Andropovin aloitteesta perustetun Viron kommunistisen puolueen keskuskomitean talousosaston päälliköksi. Toukokuusta 1987 lähtien hän oli Neuvosto-Viron ministerineuvoston varapuheenjohtaja ja suunnittelukomitean puheenjohtaja. Syksyllä 1987 julkistettua virolaisten taloudellista itsehallintoa tukevan IME-ohjelmaa Paulman vastusti voimakkaasti. Tämä aiheutti syksyllä 1988 hänen erottamisensa suunnittelukomitean puheenjohtajan tehtävästä Viron kansanrintaman pyynnöstä, koska hän vastusti Viron eroamisesta Neuvostoliitosta ja kannatti neuvostojärjestelmän säilyttämistä. 

Tammikuusta 1989 lähtien hän toimi Neuvostoliiton Havannan suurlähetystön suunnitteluasioiden neuvonantajana ja Neuvostoliiton valtion suunnittelukomitean edustajana. Maaliskuusta 1991 alkaen hän toimi Neuvostoliiton työ- ja sosiaaliministerinä Valentin Pavlovin hallituksessa, joka käytännössä joutui eroamaan Neuvostoliiton elokuisen vallankaappauksen jälkeen. 

Elokuun 1991 jälkeen hän palasi itsenäistyneeseen Viroon. Sen jälkeen hän työskenteli vuosina 1992–1996 Viron-Venäjän kauppakamarissa ja useissa yksityisissä yrityksissä. Vuosina 1996–2004 hän oli professori Virolais-amerikkalaisessa kauppakorkeakoulussa.

## Lähteet
Pagkráti

**Pagkráti** (, ) voi viitata seuraaviin paikkoihin Kreikassa:

* Pagkráti, Ateenan kaupunginosa Attikan alueella
* Pagkráti, kylä Kalávrytan kunnassa Akhaian alueyksikössä Länsi-Kreikan alueella
Mendoza (täsmennyssivu)

**Mendoza** tarkoittaa muun muassa seuraavia:

* Mendoza, kaupunki Argentiinassa
* Mendozan maakunta, maakunta Argentiinassa
* ARA Mendoza (1929) oli Argentiinan laivaston Mendoza-luokan hävittäjä
* Codex Mendoza, kolmiosainen asteekkien koodeksi, peräisin 1540-luvun alkupuolelta 
* Mendoza-luokka, Argentiinan laivaston alusluokka
* 3868 Mendoza, asteroidi Marsin ja Jupiterin välisellä vyöhykkeellä

## Sukunimi
* Alcides Mendoza Castro (1928–2012), perulainen roomalaiskatolinen arkkipiispa
* Alfredo Mendoza (s. 1963), paraguaylainen jalkapalloilija
* Alonso de Mendoza, 1500-luvulla elänyt espanjalainen konkistadori ja La Pazin kaupungin perustaja
* Benjamín Mendoza y Amor Flores (1935−2014), bolivialainen surrealistinen taidemaalari
* César Mendoza (1918–1996), chileläinen sotilasjuntan jäsen, järjestyspoliisin päällikkö ja esteratsastuksen olympiamitalisti
* Dayana Mendoza (s. 1986), vuoden 2008 Miss Universum
* Diego Hurtado de Mendoza (1503–1575), espanjalainen humanisti, runoilija, historioitsija ja valtiomies
* Eduardo Mendoza (s. 1943), espanjalainen kirjailija
* Francisco Mendoza de Leon (s. 1947) on filippiiniläinen roomalaiskatolinen piispa
* Gustavo Rodolfo Mendoza Hernández (s. 1934), guatemalalainen roomalaiskatolinen piispa
* Íñigo López de Mendoza (1398–1458), espanjalais-provencelainen runoilija
* Juan Ruiz de Alarcón y Mendoza (noin 1580−1639), meksikolais-espanjalainen näytelmäkirjailija
* Lydia Mendoza (1916–2007), yhdysvaltalainen tejanomusiikin laulaja ja kitaristi
* Marcos Alonso Mendoza (s. 1990) on espanjalainen jalkapalloilija 
* Mario Mendoza Peralta, filippiiniläinen roomalaiskatolinen piispa
* Mark Mendoza (s. 1955), yhdysvaltalainen basisti
* Mauricio Mendoza (s. 1981), kolumbialainen jalkapalloilija
* Vince Mendoza (s. 1961), yhdysvaltalainen sovittaja ja säveltäjä
Skafidiá

**Skafidiá** () on Kreikan kylä, joka kuuluu hallinnollisesti Pýrgoksen kuntaan, Eliin alueyksikköön ja Länsi-Kreikan alueeseen. Kylän väkiluku on 151 (2021).

Skafidián kylä sijaitsee lähellä Joonianmeren rantaa noin 14 kilometriä länteen Pýrgoksen kaupungista ja noin 92 kilometriä lounaaseen Patraksesta. Sen pohjoispuolella mereen laskee Iárdanos-joki. Kylä on saanut nimensä siellä sijaitsevasta Skafidián Neitsyt Marian kuolonuneen nukkumisen luostarista (*Moní Koimíseos Theotókou Skafidiás*) eli Skafidián luostarista (*Moní Skafidiás*). Sen nimen taas on selitetty tulevan joko lähellä sijainneesta antiikin ajan Feian kaupungista tai saavia tai pientä venettä tarkoittavasta sanasta *skafídi* (σκαφίδι). Kylän lähelle on sijoitettu myös antiikin ajan Dyspontionin kaupunki.

Skafidiá muodostaa myös laajemman kyläyhdyskunnan (Δημοτική Κοινότητα Σκαφιδιάς, *Dimotikí Koinótita Skafidiás*), johon kuuluvat varsinaisen Skafidián kylän ja Skafidián luostarin lisäksi kylät Kalakaíika ja Patronikolaíika. Koko yhdyskunnan väkiluku on 248 (2021).

## Lähteet

## Aiheesta muualla
Skouloúfia

**Skouloúfia** () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 131 (2021).

Skouloúfian kylä sijaitsee noin 18 kilometriä itään Réthymnon kaupungista. Se on rakennettu noin 220 metrin korkeuteen merenpinnasta laskettuna. Kylä esiintyy 1400- ja 1500-lukujen venetsialaisaikaisissa lähteissä nimimuodolla *Spilufia*.

Skouloúfia muodostaa myös laajemman kyläyhdyskunnan (Δημοτική Κοινότητα Σκουλουφίων, *Dimotikí Koinótita Skouloufíon*), johon kuuluu varsinaisen Skouloúfian kylän lisäksi Roúpesin kylä. Koko yhdyskunnan väkiluku on 179 (2021).

## Lähteet

## Aiheesta muualla
Vilandrédo

**Vilandrédo** (, ) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 62 (2021).

Vilandrédon kylä sijaitsee noin 33 kilometriä lounaaseen Réthymnon kaupungista. Se on rakennettu noin 380 metrin korkeuteen merenpinnasta laskettuna. Kylän nimen katsotaan palautuvan venetsialaiselle ajalle ja tarkoittavan ”Andredon huvilaa” (*Villa Andredo*). Itse kylä ei kuitenkaan esiinny vielä venetsialaisaikaisissa lähteissä, joten alueen maiden arvellaan olleen tuohon aikaan yksityiset.

Vilandrédo muodostaa myös laajemman kyläyhdyskunnan (Δημοτική Κοινότητα Βιλανδρέδου, *Dimotikí Koinótita Vilandrédou*), johon kuuluvat varsinaisen Vilandrédon kylän lisäksi kylät Alónes, Arolíthi ja Roumpádo. Koko yhdyskunnan väkiluku on 112 (2021).

## Lähteet
Franz Xaver Gerl

**Franz Xaver Gerl** (30. marraskuuta 1764 Andorf – 9. maaliskuuta 1827 Mannheim) oli itävaltalainen oopperalaulaja (basso) ja säveltäjä.

Gerlin isä oli urkuri. Gerl kävi koulunsa Salzburgissa ja opiskeli sitten filosofiaa. Hän sai musiikissa koulutusta Dionysius Grotzilta ja Leopold Mozartilta. Gerlin ensimmäinen puoliso oli laulaja Barbara Gerl (o.s. Reisinger). Gerl loi Sarastron roolin *[[Taikahuilu]]n* kantaesityksessä, jossa myös hänen vaimonsa esiintyi Papagenan roolissa. Myöhemmin hän työskenteli Brnossa ja Mannheimissa. Gerl sävelsi näyttämömusiikkia.

## Lähteet
Voulisméni (Lasíthi)

**Voulisméni** () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 314 (2021).

Voulisménin kylä sijaitsee noin kaksi kilometriä luoteeseen Neápolista ja noin 16 kilometriä luoteeseen Ágios Nikólaoksen kaupungista. Se on rakennettu noin 270 metrin korkeuteen merenpinnasta laskettuna. Kylän nähtävyyksiin lukeutuvat venetsialaisaikainen Pyhän Katariinan (*Agía aikateríni*) kirkko sekä kaksi osmaniaikaista lähdekaivoa.

Voulisméni muodostaa myös laajemman kyläyhdyskunnan (Δημοτική Κοινότητα Βουλισμένης, *Dimotikí Koinótita Voulisménis*), johon kuuluu varsinaisen Voulisménin kylän lisäksi Xirolímnin kylä. Koko yhdyskunnan väkiluku on 329 (2021).

## Lähteet
Dagmar-teatteri

**Dagmar-teatteri** () oli Kööpenhaminassa vuosina 1883–1937 toiminut teatteri, joka oli nimetty prinsessa Dagmarin mukaan. Sen perusti Michael Wallem Brun. Rakennuksen suunnitteli arkkitehti Ove Petersen. Samassa talossa oli hotelli ja ravintola. Nykyisin samalla paikalla sijaitsee Dagmar-elokuvateatteri.
## Lähteet

## Aiheesta muualla
Voulisméni

**Voulisméni** (, ”Vajonnut”) voi viitata seuraaviin paikkoihin Kreikassa:

* Voulisméni, järvi Ágios Nikólaoksen kaupungissa Kreetan saarella
* Voulisméni, kylä Ágios Nikólaoksen kunnassa Lasíthin alueyksikössä Kreetan saarella

## Katso myös

* Voulisméno Alóni, karstivajoama Kreetan saarella
Zevgolatió

**Zevgolatió** (, ) on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 4 (2021).

Zevgolatión kylä sijaitsee noin 30 kilometriä etelään Kalávrytan kylästä ja noin 112 kilometriä kaakkoon Patraksesta, lähellä Ládonas- ja Trágos-jokien yhtymäkohtaa. Se on rakennettu noin 568 metrin korkeuteen merenpinnasta laskettuna. Zevgolatió on osa Fílian kyläyhdyskuntaa.

## Lähteet
Zourídi

**Zourídi** (, ) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 55 (2021).

Zourídin kylä sijaitsee noin 20 kilometriä lounaaseen Réthymnon kaupungista. Se on rakennettu noin 260 metrin korkeuteen merenpinnasta laskettuna. Zourídi muodostaa oman kyläyhdyskuntansa (Δημοτική Κοινότητα Ζουριδίου, *Dimotikí Koinótita Zouridíou*), johon ei kuulu muita asutuksia.

## Lähteet
Michael Wallem Brun

**Michael Wallem Brun** (1819–1891) oli norjalaissyntyinen tanskalainen teatteriohjaaja ja teatterinjohtaja. Hän muutti Tanskaan vuonna 1843 ja toimi vuosina 1851–1860 Odensen teatterin taiteellisena johtajana. Vuonna 1883 hän perusti Dagmar-teatterin. Brun kirjoitti erityisesti kansanomaisia komedioita.
## Lähteet
Ib Schønberg

**Ib Christian Albert von Cotta Schønberg** (23. lokakuuta 1902 Kööpenhamina, Tanska – 24. syyskuuta 1955 Skodsborg, Tanska) oli tanskalainen näyttelijä. Hän näytteli muun muassa Det Ny Teaterissa, Nørrebron teatterissa ja yli sadassa elokuvassa. Hän esiintyi erityisesti komedioissa.

## Lähteet

## Aiheesta muualla
Hilmer Borgeling

**John Hilmer Borgeling** (23. lokakuuta 1903 Tukholma – 21. helmikuuta 1969 Tukholma) oli ruotsalainen laulaja ja säveltäjä. Hän esiintyi revyissä ja levytti yli tuhat kappaletta. Borgelingin tulkitsema Jules Sylvainin ”Säg det i toner” oli samannimisen Ruotsin ensimmäisen äänielokuvan johtoaihe vuonna 1929.
## Lähteet
Sinfonia nro 33 (Mozart)

Wolfgang Amadeus Mozart sai **sinfonian nro 33** (B-duuri, K. 319) valmiiksi Salzburgissa 9. heinäkuuta 1779. Se oli toinen sinfonia, jonka hän sävelsi palattuaan pitkältä Mannheimiin ja Pariisiin suuntautuneelta matkaltaan.

Alun perin 33. sinfonia oli kolmiosainen. Teoksen alkuperäinen versio kantaesitettiin todennäköisesti pian sen valmistuttua. Mozart lisäsi teokseen menuetin ja trion vuonna 1782. Tämän neliosaisen version julkaisi Artaria Wienissä Mozartin 35. sinfonian ohella vuonna 1785. 33. sinfonia on sävelletty pienelle orkesterille. Siihen kuuluvat kaksi oboeta, kaksi fagottia, kaksi käyrätorvea ja jouset. Teos kestää noin 20 minuuttia.

## Osat
# Allegro assai
# Andante moderato
# Menuetto & Trio
# Finale. Allegro assai

## Lähteet
Vrýses (Lasíthi)

**Vrýses** (, ) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 177 (2021).

Vrýsesin kylä sijaitsee noin viisi kilometriä etelään Neápolista ja noin 14 kilometriä luoteeseen Ágios Nikólaoksen kaupungista. Se on rakennettu Kavalarás-vuoren pohjoisrinteeseen noin 400 metrin korkeuteen merenpinnasta laskettuna. Kylän pääkirkko on omistettu Kristukselle (*Aféntis Christós*).

Vrýses muodostaa myös laajemman kyläyhdyskunnan (Δημοτική Κοινότητα Βρυσών, *Dimotikí Koinótita Vrysón*), johon kuuluvat varsinaisen Vrýsesin kylän lisäksi kylät Drási ja Giofýri. Koko yhdyskunnan väkiluku on 178 (2021).

## Lähteet
Vrýses

**Vrýses** (, ; ”Lähteet”) voi viitata seuraaviin paikkoihin Kreikassa:

* Vrýses, kylä Ágios Nikólaoksen kunnassa Lasíthin alueyksikössä Kreetan saarella ja alueella
* Vrýses, kylä Apokóronaksen kunnassa Chanián alueyksikössä Kreetan saarella ja alueella
Vanha Yhdyspankin talo

**Vanha Yhdyspankin talo** on Helsingin Kluuvissa osoitteessa Aleksanterinkatu 36 B sijaitseva nelikerroksinen liikerakennus. Se valmistui alkujaan Suomen Yhdyspankin pääkonttoriksi vuonna 1898. Rakennuksen suunnitteli professori Gustaf Nyström.

Nykyään vanhassa Yhdyspankin talossa toimii muun muassa Nordean pankkimuseo. Rakennuksen naapureina ovat niin ikään Yhdyspankin rakennuttama Aleksanterinkatu 36 A, ja osoitteessa Kluuvikatu 3 Fazerin liiketalo.

## Arkkitehtuuri ja historia
Rakennus valmistui Suomen Yhdyspankin (SYP) ensimmäiseksi omaksi pääkonttoriksi. Tyylisuunta noudattelee uusrenessanssin koristeellisia säännönmukaisuuksia, mutta esimerkiksi julkisivumateriaali enteilee kansallisromantiikan jykevyyttä. Päällystys on Hangon graniittia, ja kyseessä olikin Helsingin ensimmäinen kokonaan luonnonkivellä vuorattu julkisivu. 11 reliefiä ovat Walter Runebergin veistämiä.

Sivukonttorin holvimainen pankkisali valmistui vuonna 1904 ja sen piirrustukset laati arkkitehtitoimisto Gesellius, Lindgren, Saarinen.

Vuonna 1919 Suomen Yhdyspankki fuusioitui Pohjoismaiden Osakepankin kanssa Pohjoismaiden Yhdyspankiksi (PYP). Sen uusi pääkonttori valmistui Senaatintorin kulmaan vuonna 1936, jolloin pankkitoiminta päättyi Aleksanterinkatu 36 B:ssä. Kyltti *Föreningsbanken i Finland – Suomen Yhdyspankki* näkyy kuitenkin kadun puolelle tänäkin päivänä.

Alkuperäisessä pankkisalissa toimi vuoteen 1957 asti huonekaluliike, jonka jälkeen siitä avattiin Lempi Hildénin ravintola Bankett Hildén. Vuosina 1975–1976 pankkisali ja sisäänkäynnin tammiovi restauroitiin alkuperäiseen asuunsa arkkitehti Risto Skogströmin ja sisustusarkkitehti Erik Uhleniuksen johdolla. Nordean pankkimuseo toimii nykyään pankkirakennuksen holvissa. Näyttelyyn kuuluu pankkisali ja johtajan huone.

## Kuvia

Tiedosto:Aleksanterinkatu 36 Helsinki 1939-10-25.jpg|Rakennus lokakuussa 1939 juuri ennen talvisodan alkua.
Tiedosto:Pohjoismaiden Osakepankin Helsingin sivukonttori.jpg|Pankin jugendtyylinen sivukonttori.
Tiedosto:Aleksanterinkatu 36B motive.png|Yksityiskohta julkisivusta.


## Lähteet
Maynard Solomon

**Maynard Elliott Solomon** (5. tammikuuta 1930 Manhattan – 28. syyskuuta 2020 Manhattan) oli yhdysvaltalainen musiikkitieteilijä.

Solomon perusti veljensä Seymour Solomonin kanssa Vanguard Records -levy-yhtiön vuonna 1950. Hän valmistui Brooklyn Collegesta ja jatkoi opintojaan Columbian yliopistossa. Solomon työskenteli New Yorkin kaupunginyliopistossa, Columbian yliopistossa, Harvardin yliopistossa, Yalen yliopistossa ja Juilliard Schoolissa. Hän julkaisi vuonna 1977 Ludwig van Beethovenista elämäkerran, jossa säveltäjän persoonallisuutta tarkasteltiin psykologisesta näkökulmasta. Hän julkaisi kaksi myöhempää kirjaa Beethovenista ja Wolfgang Amadeus Mozartin elämäkerran. Lisäksi Solomon kirjoitti Franz Schubertista.

Solomon sai American Musicological Societyn Otto Kinkeldey -palkinnon ja kolme ASCAP:n Deems Taylor -palkintoa. Hän oli naimisissa Eva Tevan Solomonin kanssa. Hänellä oli kaksi poikaa ja tytär. Solomon kuoli 90-vuotiaana Lewyn kappale -tautiin.

## Lähteet
3867 Shiretoko

**3867 Shiretoko (1988 HG)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty Hokkaidōn koillisosassa sijaitsevan niemekkeen mukaan, jossa on Shiretokon kansallispuisto.

## Lähteet
Greta Naterberg

**Greta Petersdotter Naterberg** (10. heinäkuuta 1772 Linköping – 10. toukokuuta 1818 Linköping) oli ruotsalainen laulaja.

Naterberg tuli tunnetuksi 1700-luvun kansanperinteeseen kuuluneiden laulujen ohjelmistostaan. Hän tulkitsi erityisesti balladeja. Johan Haqvin Wallman, hänen veljensä Daniel ja Leonhard Fredrik Rääf kirjasivat ylös Naterbergin laulujen sanoja. Niiden melodioita keräsivät ja nuotinsivat Carl Peter Grevilli ja Anders Magnus Weselius. Monia Naterbergin lauluista julkaisivat 1810-luvulla Erik Gustaf Geijer ja Arvid August Afzelius teoksessaan *Svenska folk-visor från forntiden*.

Naterberg oli naimisissa ja sai lapsia.

## Lähteet